Meg Whitman

Meg Whitman (s. 4. elokuuta 1956) on yhdysvaltalainen yritysjohtaja ja poliitikko. 

Whitman toimi eBayn toimitusjohtajana 1998–2008.

Hänet valittiin vuonna 2011 Hewlett-Packardin toimitusjohtajaksi, ja vuonna 2015 hän johti sen jakamista kahteen osaan. Hän siirtyi jaossa syntyneen Hewlett Packard Enterprisen johtoon, missä hän toimi vuoteen 2018 asti. Vuoden 2019 alussa hän jäi pois myös yrityksen hallituksesta.

Vuonna 2019 hän siirtyi mobiilivideoita tuottavan startupin johtoon. Hän on ennen eBayta toiminut johtajana myös Disneyssä ja Hasbrossa.

Vuonna 2010 Whitman pyrki Kalifornian kuvernööriksi republikaanien ehdokkaana. Vuoden 2018 vaaleissa hän ilmaisi tukensa yllättäen demokraattien ehdokkaalle Antonio Villaraigosalle.

Lähteet 

Yhdysvaltalaiset yritysjohtajat
Yhdysvaltalaiset republikaanipoliitikot
Hewlett-Packardin henkilöstö
Kalifornialaiset poliitikot
Vuonna 1956 syntyneet
Elävät henkilöt